སངས་རྒྱས་ཆོས་ཚོགས་མ་ལྟ་བུའི་སྐྱབས་སེམས་སྔོན་དུ་སོང་ན། རང་གི་
སྤྱི་བོར་སེང་ཁྲི་པད་ཟླའི་སྟེང༌། །རྩ་བརྒྱུད་བླ་མ་ཡི་དམ་དཀྱིལ་འཁོར་ལྷ། །སངས་
རྒྱས་བྱང་སེམས་དཔའ་བོ་མཁའ་འགྲོ་དང༌། །དམ་ཅན་སྲུང་མ་ལ་སོགས་སྐྱབས་
གནས་ཀུན། །མ་ལུས་གཅིག་ཏུ་འདུས་པའི་བདག་ཉིད་ཅན། །རྩ་བའི་བླ་མ་ཆོས་
གོས་གསུམ་ལྡན་པའི། །རབ་བྱུང་ཆ་བྱད་པཎ་ཞྭ་གསེར་མདོག་གསོལ། །ཆོས་འཆད་
གླེགས་བམ་འཛིན་ཞིང་སྐྱིལ་ཀྲུང་བཞུགས། །ཇི་སྙེད་སུ་དག་སོགས་ཀྱི་ཡན་ལག་
བདུན་པ་འབུལ། དཀོན་མཆོག་ཀུན་འདུས་དཔལ་ལྡན་བླ་མ་ལ། །སྙིང་ནས་གསོལ་
བ་འདེབས་སོ་བདག་བྱིན་རློབས། །(༥༥ན)དབང་བཞི་བསྐུར་ལ་སྐུ་བཞིའི་ས་བོན་
ཐོབ། །སྐུ་གསུང་ཐུགས་ཀྱི་དངོས་གྲུབ་སྩལ་དུ་གསོལ། །ཞེས་གསོལ་བ་བཏབ་པས།
བླ་མའི་གནས་གསུམ་ནས་འོད་ཟེར་དཀར་དམར་མཐིང་གསུམ་རིམ་ཅན་དང་ཅིག་
ཅར་དུ་བྱུང་། རང་གི་གནས་གསུམ་དུ་རིམ་ཅན་དང་ཅིག་ཅར་ཐིམ། སྒྲིབ་བཞི་དག་
དབང་བཞི་ཐོབ། སྐུ་བཞིའི་ས་བོན་ཐོབ་པའི་ནུས་པ་ཁྱད་པར་ཅན་བཞག །དེ་ནས་
དཔལ་ལྡན་རྩ་བའི་བླ་མ་རིན་པོ་ཆེ་ཞེས་སོགས་ཀྱིས་གསོལ་བ་བཏབ་པས། བླ་མར་
རང་གི་སྤྱི་བོར་བྱོན་འོད་དུ་ཞུ་ནས་ཐིམ་པས། རང་སེམས་དང་བླ་མ་ངོ་བོ་གཅིག་
139

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
ཏུ་གྱུར་པ་ལ་ཅུང་ཟད་མཉམ་པར་བཞག །བསྔོ་བ་སྨོན་ལམ་གྱིས་རྒྱས་གདབ་པ་
༡i
བྱའོ། །ཞེས་རང་གང་མོས་ཀྱི་བླ་མ་ལ་སྦྱར་ཆོག་པའི་རྣལ་འབྱོར་འཁྱེར་བདེ་བ་འདི་
ནི་ས་སྐྱོང་རྒྱ་རི་བ་ངག་དབང་དགའ་ལྡན་རབ་བརྟན་གྱི་གསུང་གིས་བསྐུལ་བ་ལྟར་
ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་ཆང་ཁྱིམ་པ་ངག་དབང་མཁྱེན་བརྩེའོ།། །།